Diari Oficial de la Generalitat Valenciana


Sumari del DOGV 4402, del 19-12-2002 (2002/14878)

ORDE de16 de desembre de 2002, de la Conselleria de Justícia i Administracions Públiques, per la qual es requerix els aspirants que han superat el curs d'adaptació del règim jurídic del personal laboral de l'administració del Govern Valencià, que ocupa llocs de naturalesa funcionarial, corresponents al grup E de titulació, perquè acredite estar en possessió del títol exigit en el citat grup.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4402

Data del DOGV
:   19-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/14651


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de16 de desembre de 2002, de la Conselleria de Justícia i Administracions Públiques, per la qual es requerix els aspirants que han superat el curs d'adaptació del règim jurídic del personal laboral de l'administració del Govern Valencià, que ocupa llocs de naturalesa funcionarial, corresponents al grup E de titulació, perquè acredite estar en possessió del títol exigit en el citat grup. [2002/14154]
  
Mitjançant Orde de 16 de desembre de 2002, de la Conselleria de Justícia i Administracions Públiques, es publica la relació d'aspirants que han superat el curs d'adaptació del règim jurídic del personal laboral de l'administració del Govern Valencià que ocupa llocs de naturalesa funcionarial, corresponent al grup E de titulació.
  
Atés el que disposa la base 6.1 de l'Orde de la Conselleria de Justícia i Administracions Públiques, de 20 de desembre de 2001 (DOGV núm. 4.166, d'11-1-02) en relació amb l'acreditació d'estar en possessió del títol requerit en el respectiu grup de titulació.
  
ORDENE
  
Primer
  
El personal que ha superat el curs d'adaptació del règim jurídic del personal laboral de la Generalitat Valenciana, que ocupa llocs de naturalesa funcionarial grup E, haurà de presentar al Registre General de la Conselleria de Justícia i Administracions Publiques, c/ Miquelet, núm. 5, 46227 València, als servicis territorials de la citada Conselleria a Alacant, Castelló i València o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la fotocòpia compulsada de la titulació exigida per al grup E, en el termini de deu dies hàbils comptats des del sendemà a la publicació de la present Orde en el DOGV, llevat que ja conste acreditada en el Registre de Personal de Funció Pública.
  
Segon
  
El personal que dins del termini indicat i excepte casos de força major, no presente la documentació acreditativa o se'n deduïsca que manca d'algun dels requisits exigits, no podrà ser nomenat personal funcionari de la Generalitat Valenciana.
  
Tercer
  
El personal que ha superat el mencionat curs d'adaptació, romandrà en idèntica situació a què estava gaudint, excepte expressa manifestació en contrari que haurà de formular-se en el termini previst en el punt primer de la present Orde. Transcorregut el termini anterior i a la vista de la documentació aportada pels aspirants, la Direcció General de Funció Pública reconeixerà les situacions administratives que corresponguen d'acord amb la Llei de la Funció Pública Valenciana.
  
Quart
  
Contra la present Orde, que és definitiva en la via administrativa, podrà interposar-se recurs contenciós administratiu en el termini de dos mesos comptats des del sendemà de la seua publicació davant de la seu del Jutjat del Contenciós Administratiu de la ciutat de València, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des del sendemà de la seua publicació, o qualsevol altre recurs que estime procedent per a la defensa dels seus interessos.
  
València, 16 de desembre de 2002
  
El conseller de Justícia i Administracions Públiques,
  
CARLOS GONZÁLEZ CEPEDA